Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16223

e) modulátor. A P-csatorna vételi végén lévő funkcionális blokkok az adási végen levőknek a kiegészítői. A funkcionális blokkok teljes sorozatát az adási végtől a vételi végig ennek az útmutató anyagnak az A-11. ábrája mutatja be. 4.2.2 FUNKCIONÁLIS BLOKKOK 4.2.2.1 Adat rejtjelezők. Az adat rejtjelező egy logikai berendezés, amely az adat sorozatot egy ismert pseudo véletlenszerűségi sorozattal megszorozza. Az adat rejtjelezetlen (kibontott) lesz a vevőnél a véletlenszerű bitek ugyanazon sorozatával való szorzása után. Ennek nincsen közvetlen hatása az összeköttetésben a bit hiba-arány teljesítményre. Azonban megakadályozza az 1-esek vagy 0-k hosszú sorozatának továbbítását az összeköttetésen keresztül. Ez utóbbi káros hatással lehet a jel-vételi és az azt követő áramkörök működésére. 4.2.2.2 A vevő-oldali hibajavítás kódolása. A műholdas összeköttetés általában teljesítmény-korlátozott a műholdon lévő korlátozott források miatt. A kommunikációhoz szükséges teljesítmény nagyságát csökkenteni lehet a vevő-oldali hibajavítás kódolás bevezetésével, amely "többletet" ad hozzá a továbbított jelhez, nagyobb sávszélességi igény árán. A vevőnél a "többletet" egy dekódoló használja fel azoknak a hibáknak a kijavítására, amelyek normál körülmények között az alacsony teljesítményű átvitelnél megjelennének. 2007/70/II. szám 4.2.2.3 Összerendezés. A mobil összeköttetések általában elhalkulásnak vannak kitéve a közeli objektumokról eredő visszaverődések miatt. Az elhalkulás összefüggésben van az idővel és amikor megjelenik, a vevőnél a detektált adatokban lévő korrelált hibák sorozatát okozhatja. Ezek a hibák vevő-oldali hibajavítási kódolással helyesbíthetőek. Azonban a legtöbb dekódoló nem-korrelált hibákkal működik a legjobban. A (továbbítási) összerendező és inverze, a (vételi) visszarendező véletlenszerűsíti a csatorna részére szolgáltatott bitek sorrendjét a dekódoló részére szolgáltatottak sorrendjéhez képest, ezáltal csökkentve azon hibák közötti korrelációt, amelyeket a csatorna okozhat. 4.2.2.4 Idő-jelzés. Egy egyedi szót illesztenek be, minden adat-áramba, periódikusan ismétlődő intervallumokkal azért, hogy a vevő részére idő-jelzési információt szolgáltasson. Ez az idő-jelzési információ azért szükséges, hogy helyesen szinkronizálják a rejtjelezés feloldót, a dekódolót és a visszarendezőt a továbbító oldalon lévő ellenpárjaikkal. Ez lehetővé teszi ennek a szinkronizációnak a helyreállítását is, ha a jel történetesen pillanatnyilag elvész. 4.2.3 P-csatorna keret időtartam. A keret időtartam vagy 500 milliszekundum (2,4 kbit/s és ennél nagyobb csatorna sebességnél) vagy az 500 milliszekundum valamilyen többszöröse, hogy egyszerű szuper-keret leszármaztatást biztosítson, amelyet az R- csatorna réselésnél és a TDMA T-csatorna fenntartásánál használnak. Rejtjelezést és 1/2 arányú FEC kódolást használnak minden P-csatornára. Az FEC kódoló nincs újra-állítva a keretek között, hanem új keretet kezd az előző keretből eredő állapotban. A 0,6 kbit/s átviteli sebességű P-csatorna kivételével az összerendező időtartam 500 milliszekundum. A 0,6 kbit/s-nál ez az időtartam 384 bit, ami megfelel 2/3 másodpercnek. 4.2.4 P-csatorna keret formátum. Az összes P-csatorna keret formátum tartalmaz egy 16-bites mezőt (kódolatlan) formátum azonosítóként és a szuper-keret levezetéséhez, amelynek 8 másodperces időtartama van. A formátum azonosító egy 4-bites mező és mindig 0001 értékre van beállítva, amikor a csatorna egy P-csatorna. A mező megmaradó 12 bitjét szuper-keret számlálóként használják. Ennek elérése érdekében a mezőt még három 4-bites almezőre osztják, amelyek közül az elsőt egy új szuper-keret indulásának jelzésére használják fel, míg a megmaradó kettő a keret szám jelzésére szolgál. Az AES megvalósításánál tanácsos mind a 12 bit használata ahhoz, hogy megbízható szuper-keret szinkronizációt lehessen elérni bit hibák jelenléte esetén. 4.2.5 A 4,8 és 10,5 kbit/s átviteli sebességű P-csatornák esetében a keretben, közvetlenül a keretet létrehozó bitek után több „üres” bit van. Ez az összerendező bitjeinek a számát igazítja ahhoz a bit számhoz, amelyet a csatornán a követelmény szerint továbbítani kell. 4.2.6 Ahoz, hogy megkönnyítsék egy AES újra-szinkronizálását, amely AES az egyik P-csatornáról egy másikra továbbít ugyanazon a GES-en, az összes P-csatorna, amelyet ugyanaz a GES továbbít, szinkronizálva van. 4.3 R-csatorna 4.3.1 Általános. Az AES az összes AMSS-hez való bejelentkezését azon R-csatorna használatával végzi, amelyet erre a célra az AES részére a szolgáltatási területen kijelöltek. Ennek a bejelentkezés periódusnak az időtartama alatt egy AES egy vagy több R- csatornára van kijelölve (a megfelelő csatorna átviteli sebességgel). Ezeken az R-csatornákon keresztük az AES jeleket, rövid adat csomagokat továbbíthat és kiegészítő kapacitást kér a T-csatornán. Az impulzus-köteg módú adat csatorna jellemzőket az R- csatornánál az AMSS SARP-ban határozták meg, mint rés-idő szerkezetet, amelyet rés-idős ALOHA véletlen hozzáférésű protokoljához használnak. A funkcionális blokkok mindegyik csatorna továbbítási (AES) végén a következők:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes